ທ່ານເລຂາທິການໃຫຍ່ ຫງວຽນຝູຈ້ອງ ຢ້ຽມຢາມລັດເຊຍຢ່າງເປັນທາງການ
ຕອນເຊົ້າວັນທີ 5 ກັນຍາ, ຕາມເວລາມົດສກູ, ທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຫວຽດນາມ ຫງວຽນຝູຈ້ອງ ພ້ອມດ້ວຍຄະນະໄດ້ໄປຮອດມົດສກູ ເລີ່ມຕົ້ນການຢ້ຽມຢາມສະຫະພັນລັດເຊຍຢ່າງເປັນທາງການຕາມຄຳເຊີນຂອງປະທານາທິບໍດີລັດເຊຍ ປູຕິນ.
ທ່ານເລຂາທິການໃຫຍ່ ຫງວຽນຝູຈ້ອງມາຮອດສະໜາມບິນເວີນູໂກໂວ 2, ມົດສກູ
ອອກຕ້ອນຮັບທ່ານເລຂາທິການໃຫຍ່ ຫງວຽນຝູຈ້ອງຢູ່ສະໜາມບິນ, ມີການນຳກະຊວງການຕ່າງປະເທດລັດເຊຍ, ເອກອັກຄະລັດຖະທູດຂອງລັດເຊຍປະຈຳຫວຽດນາມ ແລະ ເອກອັກຄະລັດຖະທູດຫວຽດນາມປະຈຳລັດເຊຍໂງດຶກແມ້ງ; ບັນດາເອກອັກຄະລັດຖະທູດບັນດາປະເທດອາຊຽນປະຈຳລັດເຊຍ ພ້ອມກັບບັນດາພະນັກງານສະຖານທູດຫວຽດນາມ ແລະ ພໍ່ແມ່ພີນ້ອງຊາວຫວຽດນາມປະຈຳລັດເຊຍຢ່າງຫຼວງຫຼາຍ.
ພິທີຕ້ອນຮັບທ່ານເລຂາທິການໃຫຍ່ ຫງວຽນຝູຈ້ອງ ແລະ ຄະນະ ຖືກຈັກຂຶ້ນຢູ່ສົມກຽດຢູ່ສະໜາມບິນ ເວີນູໂກໂວ 2.
ການຢ້ຽມຢາມສະຫະພັນລັດເຊຍ ຂອງທ່ານເລຂາທິການໃຫຍ່ ຫງວຽນ ຟຸຈ້ອງໃນຄັ້ງນີ້ແມ່ນມີຄວາມໝາຍສຳຄັນພິເສດ, ປະກອບສ່ວນເຮັດ ໃຫ້ການ ພົວພັນ ຄູ່ຮ່ວມມືຍຸດທະສາດຮອບດ້ານລະຫວ່າງຫວຽດນາມ - ສະຫະພັນລັດເຊຍ ເລິກເຊິ່ງກວ່າ, ປັບປຸງຄວາມໄວ້ເນື້ອເຊື່ອໃຈດ້ານການເມືອງ, ເພີ່ມທະວີຄວາມຜູກພັນຍຸດທະສາດ, ຢືນຢັນແຜນນະໂຍບາຍສະເໝີຕົ້ນ ສະເໝີປາຍຂອງຫວຽດນາມ ແມ່ນຖືລັດເຊຍ ເປັນຄູ່ຮ່ວມມືແຖວໜ້າ ໃນນະໂຍບາຍການຕ່າງປະເທດ ແລະ ຊຸກຍູ້ບັນດາການຮ່ວມມືໃນທຸກຂົງເຂດ ລະຫວ່າງ 2 ປະເທດ..
(ແຫຼ່ງຄັດຈາກ VOV)